CELEX: 32013D1130(01)
Language: et
Date: 2013-10-24 00:00:00
Title: Energiaühenduse ministrite nõukogu otsus D/2013/03/MC-EnC energiaühenduse asutamislepingu kehtivuse pikendamise kohta

30.11.2013   
            
            
               ET
            
            
               Euroopa Liidu Teataja
            
            
               L 320/81
            
         ENERGIAÜHENDUSE MINISTRITE NÕUKOGU OTSUS
   D/2013/03/MC-EnC
   energiaühenduse asutamislepingu kehtivuse pikendamise kohta
   ENERGIAÜHENDUSE MINISTRITE NÕUKOGU,
   võttes arvesse energiaühenduse asutamislepingut (edaspidi „leping”), eriti selle artiklit 97,
   ning arvestades järgmist:
   
               (1)
            
            
               Lepingule kirjutati alla 25. oktoobril 2005 ja see jõustus 1. juulil 2006.
            
         
               (2)
            
            
               Lepingu artikli 97 kohaselt sõlmitakse leping 10 aastaks alates selle jõustumise päevast ja selle pikendamiseks on vaja ministrite nõukogu otsust.
            
         
               (3)
            
            
               Energiaühendus on osutunud tõhusaks raamistikuks piirkondliku energiakoostöö vallas.
            
         
               (4)
            
            
               Energiaühendus jälgib tähelepanelikult Euroopa Liidu energiapoliitika arengut ja on võtnud kohustusi ajaks pärast 2016. aastat.
            
         
               (5)
            
            
               Lepingu pikendamist on avalikult toetanud Euroopa Liidu institutsioonid (1) ning alaline kõrgetasemeline töörühm oma 19. juuni ja 23. oktoobri 2013. aasta kohtumistel,
            
         VÕTAB VASTU KÄESOLEVA OTSUSE:
   Artikkel 1
   Energiaühenduse asutamislepingu kehtivuse pikendamine
   Lepingu kehtivust pikendatakse 10 aasta võrra.
   Artikkel 2
   Jõustumine
   Käesolev otsus jõustub selle vastuvõtmisel.
   
      Belgrad, 24. oktoober 2013
      
         
            Ministrite nõukogu nimel
         
         Z. MIHAJLOVIĆ
      
   
   
      (1)  Komisjoni aruanne Euroopa Parlamendile ja nõukogule vastavalt otsuse 2006/500/EÜ artiklile 7 (10.3.2011, KOM(2011) 105 lõplik); komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele energiavarustuse kindluse ja rahvusvahelise koostöö kohta – „ELi energiapoliitika: koostöö ELi-väliste partneritega” (7.9.2011, KOM(2011) 539 lõplik); Euroopa Liidu Nõukogu 24. novembri 2011. aasta järeldused ELi energiapoliitika välismõõtme tugevdamise kohta.